Bloulig-tiener se LUR in nóg 'n ongeluk | Maroela Media
Die LUR, wie se ampsvoertuig glo in November verlede jaar vir Thomas Ferreira omgery het, was glo ses dae later met 'n ander staatsvoertuig in nog 'n ongeluk betrokke.
The Star berig dat die Gautengse LUR vir plaaslike regering en behuising, Humphrey Mmemezi, op 11 November in KwaZulu-Natal met 'n staatsvoertuig in 'n ongeluk betrokke was waartydens die motor meer as R100 000 se skade opgedoen het. Die versekering, wat verantwoordelik is vir die beskerming van provinsiale staatsbates, weier nou glo om die eis te betaal aangesien Mmemezi nog nie 'n ongeluksverslag ingedien het nie. Die motor, 'n BMW X5, staan nou glo en stof opgaar. Die ongeluk het glo ses dae nadat Mmemezi se ampsvoertuig die 18-jairge Ferreira van sy motorfiets afgery het, plaasgevind. Ferreira is ernstig beseer en het weke in die hospitaal spandeer voor hy na die Riverfield Lodge-rehabilitasiesentrum oorgeplaas is waar hy steeds behandeling ontvang. Die bestuurder van Mmemezi se motor het glo 'n rooilig verontagsaam. Die bestuurder is van roekelose en nalatige bestuur aangekla. Mmemezi het verlede maand gevra dat die Ferreira-ongeluk soos enige ander ongeluk behandel moet word. Mmemezi het gesê dat daar jaarliks sowat 14 000 mense op die land se paaie sterf en dat dié ongeluk 'n "botsing nes enige ander botsing was en nie verpolitiseer moet word omdat daar 'n bloulig-voertuig betrokke was nie." Mmemezi was die bestuurder van die motor wat in die KwaZulu-Natal ongeluk betrokke was. Mmemezi beweer hy het agter 'n taxi gery het en dat die taxi aangedui het dat hy links wil draai maar toe skielik links gedraai het toe Mmemezi hom wou verbysteek.
12 sterf in botsing in Oos-Kaap
Man vas na Reigerpark-moord
Bloulig-tiener: LUR het blou ligte versoek | Maroela Media
[…] nou glo skildery van R10 000 deur McDonald's Bloulig-tiener se bestuurder uiteindelik aangekla Bloulig-tiener se LUR in nóg 'n ongeluk Bloulig-ongeluk moet nie "verpolitiseer" word nie Bloulig-tiener sterk aan Video: […]